La humorista Chely Capitán arriba a Burjassot amb el seu ‘Gintònic de fresa’
2025-07-24

Divendres que ve 22 de novembre, a les 22 h, la humorista Chely Capitán aterra a Burjassot per a brindar una nit d’humor al públic que desitge assistir al seu monòleg. Mai més ben dit brindar perquè Capitán presenta el seu xou, Gin- tonic de fresa. Serà en la Sala d’actes de la Casa de Cultura, amb entrada lliure i gratuïta fins a completar l’aforament.

Chely Capitán va nàixer entre tarongers i cançons de la Piquer. La còmica picant i llustrosa ha sigut col·laboradora en el programa Herrera en Cope de Cope Radio; Más de Uno Còrdova, en Onda Cero Ràdio, i en el pòdcast Hoy de tranqui, de Cadena Dial. Actualment, està en la Gran Via de Madrid en el Teatre Príncipe Gran Via, sent part de l’elenc del Club de la Comedia.

A través del monòleg amb el qual aterra a Burjassot, farà una dissertació, a colp de riallada, d’eixe moment en què una ix de festa després de molt de temps, arriba a la barra…i no sap què demanar. I per a això, per a ajudar, estan les amigues.